Semešnica
Semešnica je lijeva pritoka Vrbasa kod Donjeg Vakufa. Duga je 18 km. Područje rijeke Semešnice je 2006. godine proglašeno zaštićenim područjem od strane Općinskog vijeća općine Donji Vakuf. U rijeci ima dabrova koji su ponovno nastanjeni 2005. godine nakon što su prije bili istrijebljeni zbog krivolova. U projektu su učestvovali Ministarstvo poljoprivrede, vodoprivrede i šumarstva Srednjobosanskog kantona, i Lovačko društvo Semešnica iz Donjeg Vakufa. Semešnica se smatra jednom od najčišćih rijeka u Srednjobosanskom kantonu pa je pogodna i za razvoj eko-turizma.